Държавен вестник, бр. 40, 2015 г., стр. 9

БРОЙ  40	
Д Ъ Р Ж А В Е Н  В Е С Т Н И К 	
СТР.  9  
със зачислено оръжие, бойна и друга техни-
ка – във временни задгранични щатове, и се 
командироват извън територията на страната. 
(2) Военнослужещите от състава на Во-
енноморските сили, включени в екипажа на 
военен кораб или на военен подводен кораб, се 
командироват за изпълнение на военна служба 
по чл. 67, ал. 1 със заповед на министъра на 
отбраната по предложение на началника на 
отбраната за времето на участие в операцията 
или мисията.
(3) Военнослужещите по чл. 67, ал. 1 могат 
да се завръщат на територията на страната с 
разрешение на министъра на отбраната или 
на оправомощено от него длъжностно лице: 
1. по здравословни причини, установени 
по надлежния ред от медицинските органи;
2. по семейни причини (смърт, нещастен 
случай или тежко заболяване на съпруг/
съпруга, дете, родител или други роднини 
по права линия, брат, сестра и родител на 
другия съпруг);
3. когато семейството им е пострадало 
от бедствие, авария или друго извънредно 
обстоятелство.
(4) Командировката на военнослужещите 
по чл. 67, ал. 1 се прекратява:
1. при изтичане на срока на операцията 
или мисията или при прекратяването є;
2. при подаден рапорт от военнослужещия 
за прекратяване на договора за военна служба; 
в този случай разходите по завръщането са 
за сметка на военнослужещия;
3. по здравословни причини, установени от 
медицинските органи, и при невъзможност за 
изпълнение на функционалните задължения 
в района на операцията или мисията. 
(5) Командировката на военнослужещите 
по чл. 67, ал. 1 може да бъде прекратена при 
нарушаване на военната дисциплина по време 
на участие в мисия или операция по мотиви-
рано предложение на националния командир 
на контингента със заповед на министъра 
на отбраната или на оправомощено от него 
длъжностно лице. Разходите по завръщането 
са за сметка на военнослужещия. 
Чл. 71. (1) След приключване изпълнени-
ето на военна служба извън територията на 
страната военнослужещите по чл. 67, ал. 1 
се назначават от министъра на отбраната 
или от оправомощени от него длъжностни 
лица на заеманите преди командироването 
им длъжности. 
 (2) В края на изпълнението на военната 
служба извън територията на страната на 
военнослужещите по чл. 67, ал. 1 се изготвят 
оценки за изпълнение на функционалните им 
задължения при условия и по ред, определени 
с акт на министъра на отбраната.“
6. Създава се раздел VIIа:
„Раздел VIIа
Изпълнение на военна служба и командирова-
не на цивилни служители извън територията 
на страната в задгранично представителство 
на Република България
Чл. 71а. (1) Подборът на военнослужещи и 
на цивилни служители за заемане на длъж-
ности в задгранично представителство на 
Република България се извършва чрез конкурс 
при условията и по реда на чл. 71е – 71л, а 
за ръководни длъжности и длъжности, изис-
кващи висше офицерско звание – по мотиви-
рано предложение при условията и по реда 
на чл. 71м. 
(2) Списъкът на длъжностите за военно-
служещи по ал. 1 с изключение на длъж-
ностите в Службата на военния аташе към 
задграничните представителства на Република 
България се обявява със заповед на министъра 
на отбраната. 
(3) Подборът на военнослужещи за назна-
чаване на длъжности в Службата на военния 
аташе към задграничните представителства 
на Република България се извършва от коми-
сия в служба „Военна информация“ по ред, 
определен с акт на министъра на отбраната.
(4) В зависимост от изискванията за зае-
мане на длъжностите по ал. 3 подборът може 
да бъде:
1. общ – за военнослужещи от Министер-
ството на отбраната, структурите на пряко 
подчинение на министъра на отбраната и от 
Българската армия;
2. вътрешен – за военнослужещи от служба 
„Военна информация“.
Чл. 71б. (1) Службата на военния аташе 
може да включва в състава си: аташе по 
отбраната, военни аташета по видовете въ-
оръжени сили, помощник-аташе по отбрана-
та/помощник военни аташета и технически 
сътрудници (секретари и преводачи). 
(2) За аташета по отбраната могат да се 
определят военнослужещи с военно звание 
„подполковник“/„капитан II ранг“, „полко-
вник“/„капитан I ранг“ или с висши офицерски 
звания; за военни аташета по видовете въоръ-
жени сили и помощник-аташе по отбраната/
помощник военни аташета – военнослужещи 
със старши офицерски звания; за технически 
сътрудници – военнослужещи с младши офи-
церски звания, с военно звание „офицерски 
кандидат 1-ви (2-ри) клас“ или от сержантския 
(старшинския) състав.
(3) На длъжността „Аташе по отбраната“, 
изискваща по длъжностно разписание звание 
„подполковник“/„капитан II ранг“, „полко-
вник“/„капитан I ранг“ могат да бъдат назна-
чавани и офицери с висше офицерско звание. 
(4) Дейността на военнослужещите в Служ-
бата на военния аташе към задграничните